armvectores/hy_wikipedia_2023 huggingface dataset:
Էրեդիա (նահանգ)

Անվան այլ կիրառումների համար տե՛ս՝ Էրեդիա (այլ կիրառումներ)
Էրեդիայի նահանգ (իսպ.՝ Heredia), Կոստա Ռիկայի 7 նահանգներից մեկը։ Նահանգը իր հերթին բաժանված է 10 շրջանների միջև։ Վարչական կենտրոնը և խոշորագույն քաղաքը համարվում է Էրեդիա քաղաքը։
Ըստ 2011 թվականի մարդահամարի տվյալների, նահանգի բնակչությունը կազմում է 433 677 մարդ, որը կազմում է ամբողջ Կոստա Ռիկայի բնակչության 10,08 %-ը և այս ցուցանիշով Կոստա Ռիկայում զբաղեցնում է 4-րդ տեղը։
Էրեդիան երկրի 2-րդ ամենախիտ բնակեցված նահանգն է։ Խտությունը՝ 163,22 մարդ/կմ²։ Ըստ տարածքի, նահանգը 7-րդն է և կազմում է ամբողջ Կոստա Ռիկայի տարածքի 5,2 %-ը։ Տարածքը՝ 2657 կմ²։
Բնակչության մեծամասնությունը կոստառիկացիներն են, ովքեր դավանում են կաթոլիկություն և խոսում իսպաներենով։


== Պատկերասրահ ==

		
		
		


== Արտաքին հղումներ ==
Карта провинции Эредия
Официальный сайт муниципалитета Эредия
Վարազդատ Աբրահամյան

Վարազդատ Կարապետի Աբրահամյան (հուլիսի 9, 1921(1921-07-09), Երևան, Հայկական ԽՍՀ - մարտի 9, 1992(1992-03-09), Երևան, Հայաստան), Փառքի երեք աստիճանի շքանշանների ասպետ (25.1.1944, 14.9.1944, 15.5.1946), պահեստի գվարդիայի կրտսեր լեյտենանտ։


== Կենսագրություն ==
Ծնվել է հուլիսի 9-ին, Երևանում։ Փառքի շքանշանների արժանացել է Հայրենական մեծ պատերազմի գործողությունների ժամանակ Արևմտյան Ուկրաինայի ազատագրման մարտերում, Վիսլայի գետանցման ժամանակ և Պրահայի օպերացիայում (1945) ցուցաբերած արիության համար։ 
Ետպատերազմյան տարիներին աշխատել է ՀԽՍՀ սպորտային հիմնարկներում։ 1972 թվականին նշանակվել է ՀԽՍՀ լուսավորության մինիստրության ֆիզիկական դաստիարակության բաժնի պետ։ Եղցել է վաստակավոր մարզիչ, պատերազմի վետերանների սովետական կոմիտեի անդամ։


== Ծանոթագրություններ ==
Սան Պաոլո Ալբանեզե

Սան Պաոլո Ալբանեզե (իտալերեն՝ San Paolo Albanese), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 329 մարդ, բնակչության խտությունը կազմում է 14 մարդ/կմ²։ Զբաղեցնում է 29 կմ² տարածք։ Փոստային ինդեքսն է՝ 85030։ Հեռախոսային կոդը՝ 0973։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0973 94367


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մեգհալայա

Մեգհալայա, նահանգ (1970-ից) Հնդկաստանի հյուսիս-արեելքում։ Տարածությունը 22 կմ2 է, բնակչությունը՝ 1100 հազար (1978), վարչական կենտրոնը՝ Շիլոնգ։ Ռելիեֆում տիրապետում են բլուրները և ցածր լեռները։ Կլիման արևադարձային է, մուսսոնային։ Տարեկան տեղումները տեղ-տեղ անցնում են 10000 մմ-ից։ Տարածված են արևադարձային անտառները և մացառուտային թփուտները։ Առավելապես ագրարային, հետամնաց տընտեսությամբ նահանգ է։ Մշակում են բրինձ, եգիպտացորեն, կորեկ, կարտոֆիլ, նարինջ։ Կա շերամապահություն, փայտամթերում, ածխի արդյունահանություն։
Իշխանական պալատ (Դուբրովնիկ)

Իշխանական պալատ (խորվ.՝ Knežev dvor), պատմական և ճարտարապետական հուշարձան Դուբրովնիկում, Խորվաթիա։


== Պատմություն ==
Պալատը, որը կառուցվել է գոթական ճարտարապետության խառը և վաղ Վերածննդի ոճերով, կառուցվել է XV դարում որպես իշխանի ապրելու վայր։ Ամեն ամիս Դուբրովնիկի հանրապետության վարչության անդամներից մեկը ընտրվում է իշխան և բնակություն է հաստատում պալատում։ Ամրոցի մուտքի մոտ գրված է. 

ընդ որում՝ ինքը իշխանը չէր կարող դուրս գալ շենքից անձնական գործերով, այլ միայն իր անմիջական պարտականությունների կամ հիվանդությունների դեպքում։ Պալատում տեղակայված է եղել բնակելի սենյակներ իշխանի համար, առանձնասենյակ, խորհրդակցությունների դահլիճ, դատարան, բանտ, զինապահեստ և վառոդի մառան։ Ինչպես նաև այստեղ պահվում էին բանալիներ, որոնցով փակում էին քաղաքի դարպասները։
1435 թվականին պալատը մեծապես տուժեց պայթյունից և երկար ժամանակ գտնվել էր մասշտաբային վերակառուցման մեջ՝ մինչև 1463 թվականը։ 1667 թվականի ուժեղ երկրաշարժի ժամանակ պալատը ևս մեկ անգամ ենթարկվել է ոչնչացման։ Վնասվել էր պալատի ներքին և արտաքին զարդարանքը, որը վերակառուցելու համար պահանջվել է մոտ 30 տարի։
Պալատը ծառայել է իշխանական նստավայրին մինչև 1808 թվականը, երբ ֆրանսիացի մարշալ Օգյուստ Մարմոնը չեղյալ հայտարարեց Դուբրովնիկի հանրապետական կառավարման ձևը։

Այսօր այստեղ գտնվում է քաղաքային թանգարան, ինչպես նաև Միխո Օրացատուի հուշարձանը։


== Տես նաև ==
Սպոնցի պալատ


== Գրականություն ==
Nada Grujić, "Onofrio di Giordano della Cava i Knežev dvor u Dubrovniku", u: Renesansa i renesanse u umjetnosti Hrvatske, Zagreb, 2008. (ISBN 978-953-6106-75-2)
Katarina Horvat Levaj, Relja Seferović: "Barokna obnova Kneževa dvora u Dubrovniku"(չաշխատող հղում), Radovi Instituta za povijest umjetnosti br. 27, 2003. (ISSN 0350-3437)
Zlatno doba Dubrovnika XV. i XVI. stoljeće, Muzejski prostor i Dubrovački muzej, Zagreb-Dubrovnik 1987
(6390) Հիրաբայաշի

(6390) Հիրաբայաշի (անգլ.՝ Hirabayashi), աստերոիդ աստերոիդների հիմնական գոտում։ Հայտնաբերվել է 1990 թվականի հունվարի 26-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,878913 ա. մ., առավելագույնը մոտենում է 2,3656 ա. մ. հեռավորության վրա և հեռանում 3,3922 ա. մ.։ Արեգակի շուրջ մեկ ամբողջական պտույտ է կատարում 1784,19 երկրային օրվա ընթացքում, իր ուղեծրով շարժվելով միջինում 0,201772 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6390) Հիրաբայաշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարիշկինո

Կարիշկինո (ռուս.՝ Карышкино, բաշկիրերեն՝ Кәрешкә), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 416 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դուրասովո (գյուղ, Բելեբեևսկի շրջան)

Անվան այլ կիրառումների համար տե՛ս՝ ԴուրասովոԴուրասովո (ռուս.՝ Дурасово, բաշկիրերեն՝ Дурасов), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրեմատորի

Կրեմատորի (ռուսերեն՝ Крематорий) խորհրդային և ռուսական ճանաչված ռոք-խումբ է, որի հիմնադիրն ու ղեկավարն Արմեն Գրիգորյանն է։


== Պատմություն ==
Կրեմատորին հիմնվել է 1983 թ., Մոսկվայում։ Նախապես լինելով ինքնագործ ընդհատակյա դուետ, այն լայն ճանաչում է ստացել առաջին երկու մագնիտոալբոմների ձայնագրումից հետո, իսկ Մոսկվայի ռոք-լաբորատորիայի փառատոնում խումբն արժանացել է գլխավոր մրցանակին։ 1988 թ. թողարկվեց «Կոմա» ալբոմը, որն Ավրորա խորհրդային ամսագրի կողմից ճանաչվեց տարվա լավագույն ռոք-ալբոմներից մեկը, իսկ խումբն էլ իր համար ապահովեց ռուսական ռոքի ամենայուրահատուկ ներկայացուցիչներից մեկի համարումը։ Խումբը համերգներ է տվել աշխարհի բազմաթիվ երկրներում, 1985 և 1996 թթ.՝ նաև Երևանում։ 2008 թ. «Կրեմատորի»-ի նոր՝ «Ամստերդամ» ալբոմը հերթական հաջողությունը բերեց խմբին, իսկ համանուն երգը մի քանի շաբաթ զբաղեցրեց ռուսական ռոք-հիթ-շքերթի առաջին հորիզոնականը։ Ձայնարտադրիչների համառուսական ասսոցիացիայի կողմից ալբոմն արժանացավ Ոսկե դիսկ մրցանակի։
2013 թ. կայացավ "Նախագահի ճամպրուկը" ալբոմի շնորհանդեսը, որի երգերից մեկը գլխավորեց Նաշե ռադիոյի հիթ-շքերթը։ "Այնպիսի երգեր, ինչպիսիք են «Նախագահի ճամպրուկը», «Մերիլինը» «Արևի քաղաքը», բոլոր շանսերն ունեն «Տձև Էլզայի», «Կատմանդուի» մակարդակի հիթեր դառնալու։ Չտրվելով հարափոփոխ նորաձևությանը, «Կրեմատորի»-ն մնում է ռուսական երաժշտական բեմի ամենաաութենտիկ ռոք-համույթներից մեկը",- այսպես բնորոշվեց ալբոմը քննադատների կողմից։
2016 թ. «Անտեսանելի մարդիկ» ալբոմին հետևեց խմբի չորրորդ համաշխարհային շրջագայությունը։
Խմբի «Որսորդ» ալբոմը 2021 թ․ ճանաչվեց տարվա լավագույն ռոք-ալբոմներից մեկը ռուսական "Ռեպրոդուկտոր" պորտալի կողմից և տարվա լավագույն ալբոմներից մեկը ըստ Musecube.org պորտալում իրականացված բաց քվեարկության արդյունքների։


== Կազմը ==
Խմբի ներկայիս կազմն է.

Արմեն Գրիգորյան (վոկալ, կիթառ),
Միխայիլ Գուսելշչիկով (ջութակ ստեղնայիններ),
Նիկոլայ Կորշունով (բաս),
Անդրեյ Երմոլա (հարվածայիններ),
Վլադիմիր Կուլիկով (կիթառ)։


== Սկավառակագրություն ==


=== Պաշտոնական ալբոմներ ===
1983  - Винные мемуары
1984  - Крематорий II
1986  - Иллюзорный Мир
1988  - Кома
1989  - Клубника со льдом
1991  - Зомби
1994  - Танго на облаке
1995  - Текиловые сны
1996  - Микронезия
1996  - Гигантомания
1997  - Ботаника
2000  - Три источника
2002  - Мифология
2003  - Рок’N’Roll
2008  - Амстердам
2013 - Чемодан президента
2016 - Люди-невидимки


== Ծանոթագրություններ ==


== Հղումներ ==
Պաշտոնական կայք
Ռոքը Հայաստանում և հայերը ռոքում
Զվարթ երաժշտություն… ,,Դիակիզարան,,ից. Աշոտ Գրիգորյան, Օրեր ամսագիր, 17 դեկտեմբերի, 2018 Archived 2018-12-18 at the Wayback Machine.
Անիհիլացում

Անիհիլացում  (լատ.՝ anihilatio -ոչնչացում, անհետացում, <ad - դեպի + nihil—ոչինչ), մասնիկի և նրան համապատասխանող հակամասնիկի փոխակերպումը էլեկտրամագնիսական ալիքների՝ ֆոտոնների կամ ուրիշ մասնիկների՝ այլ բնույթի ֆիզիկական դաշտի քվանտների։
Հայտնի օրինակ է էլեկտրոնի և պոզիտրոնի անիհիլացումը, երբ առաջանում են երկու ֆոտոններ։ Դիտվում է նաև նուկլոն հականուկլոն անիհիլացում, որի հետևանքով առաքվում են մեզոններ։ Եթե անիհիլացումը ընթանում է վակուումում, ապա, համաձայն էներգիայի և իմպուլսի պահպանման օրենքների, առաջացած մասնիկների նվազագույն թիվը պետք է լինի երկու։ Իսկ եթե անիհիլացմանը մասնակցում է որևէ երրորդ մարմին (օրինակ, երբ էլեկտրոնը գտնվում է ատոմում կամ նուկլոնը՝ միջուկում), ապա հնարավոր է անիհիլացում մեկ մասնիկի առաքմամբ։
Անիհիլացման տեսական ուսումնասիրությունը կատարված է միայն էլեկտրամագնիսական փոխազդեցությունների համար։ Տեղի ունի նաև անիհիլացման հակառակ պրոցես՝ զույգի առաջացում, երբ էլեկտրամագնիսական կամ այլ դաշտերի փոխազդեցության հետևանքով միաժամանակ առաջանում են մասնիկ և հակամասնիկ։ Անիհիլացման և զույգերի առաջացման հնարավորությունը, ինչպես և հակամասնիկների գոյությունը կանխագուշակել է Պոլ Դիրակը 1930 թվականին։ Իրեն և Ֆրեդերիկ Ժոլիո-Կյուրիները 1933 թվականին մագնիսական դաշտում տեղավորված Վիլսոնի խցիկում դիտել են ռադիոակտիվ աղբյուրից գամմա-քվանտներով էլեկտրոն–պոզիտրոն զույգի առաջացումը։
Սացխավատլո

Սացխավատլո (վրաց.՝ საცხავატლო), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 920 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 6մարդ։


== Ծանոթագրություններ ==
Նովոդոնսկոյ (Ցելինսկի շրջան)

Նովոդոնսկոյ (ռուս.՝ Новодонской), գյուղ Ռուսաստանի Ռոստովի մարզի Ցելինսկի շրջանում։ Մտնում է Սրեդնեեգորլիկսկոյե գյուղական համայնքի կազմի մեջ։
Երդմնկաչայ

Երդմնկաչայ, գետակ Արածանիի ստորին հոսանքի ավազանում։


== Ծանոթագրություններ ==
Պարսկական ավազամուկ

Պարսկական ավազամուկ (լատ.՝ Meriones persicus), ավազամկների ընտանիքի կաթնասուն կենդանի։ Հայաստանում տարածված է Սյունիքի, Վայոց ձորի, Արագածոտնի և այլ մարզերի կիսաանապատային գոտիներում, քարքարոտ հացահատիկային դաշտերում և այլն։


== Կառուցվածք ==
Մարմնի երկարությունը 17,5 սմ է, պոչինը՝ 18,8 սմ։ Մարմնի վերին մասն ավազագույն է, որովայնը՝ սպիտակավուն։ Պոչը մազակալած է և վերջանում է մոխրագույն կամ դարչնագույն վրձնիկով։ Ապրում է միայնակ՝ գետնափոր (երկարությունը՝ մինչև 250 սմ, խորությունը՝ 120 սմ) պարզ կառուցվածքով բներում։ Սնվում է խոտաբույսերով և սերմերով։ Տաք եղանակներին գործունյա է գիշերը, ձմռանը՝ նաև ցերեկը։ Ձմռան համար կուտակում է կերի մեծ պաշար։ Բազմանում է 2-3 անգամ, յուրաքանչյուր անգամ ունենում 3-9 ձագ։ ժանտախտի հարուցչի հիմն, կրողն է։
Սանտոպադրե

Սանտոպադրե (իտալերեն՝ Santopadre), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։
Բնակչությունը կազմում է 1519 մարդ (2008), բնակչության խտությունը՝ 71 մարդ/կմ²։ Տարածքը կազմում է 21 կմ²։ Փոստային ինդեքս՝ 3010։ Հեռախոսային կոդ՝ 0776։


== Ժողովրդագրություն ==


== Համայնքի վարչակազմը ==
Հեռախոսահամար։ 0776 531814
Էլեկտրոնային փոստ։ չունի
Պաշտոնական կայք։


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Պոն դը Լաբոմ

Պոն դը Լաբոմ (ֆր.՝ Pont-de-Labeaume), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 577 մարդ, բնակչության խտությունը` 123.82 մարդ/կմ²։ Բնակավայրը զբաղեցնում է 4.66 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 130 կմ հարավ, Պրիվա քաղաքից` 26 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 333 աշխատունակ (15-64 տարեկան) բնակիչ, որոնցից ակտիվ էին 233-ը, իսկ ոչ ակտիվները` 100։ Ակտիվության ցուցանիշը կազմում է 70,0 %։ 233 աշխատունակ մարդկանցից աշխատել է 197 անձ (104 տղամարդ և 93 կին)։ Գործազուրկ են եղել 36 անձ (13 տղամարդ և 23 կին)։ 100 անաշխատունակներից 28-ը եղել են աշակերտներ կամ ուսանողներ, 36-ը` թոշակառուներ, իսկ 36-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օֆթալմոպլեգիա

Ակնաշարժ, օֆտալմոպլեգիա աչքերի հորիզոնական, ուղղահայաց կամ պտտական, արագ միմյանց հաջորդող ակամա շարժումներ, աչքի մկանները նյարդավորող գլխուղեղային մեկ կամ մի քանի նյարդերի լուծանքը։ Կարող է լինել բնածին (ակնաշարժ նյարդի կորիզների թերզարգացման հետևանքով) և ձեռքբերովի (գլխուղեղի բորբոքային, վնասվածքային ախտահարման և թունավորումներից առաջացած), մեկ կամ երկկողմանի։ Տարբերում են արտաքին (արտաքին ակնաշարժ մկանների լուծանք), ներքին (աչքի ներքին մկանների ախտահարում) և լրիվ (երկու խմբի մկանների միաժամանակյա ախտահարում) օֆթալմոպլեգիա։ Սովորաբար լինում է երկկողմանի, հազվադեպ՝ միակողմանի։ Առողջ մարդկանց ակնաշարժ առաջանում է աչքերի առջև արագ շարժվող առարկաներին նայելիս կամ արագ պտտվելիս (օրինակ՝ հատուկ բազկաթոռում), ինչպես նաև մարմնի ջերմաստիճանից բարձր կամ ցածր ջրով ականջները լվանալիս։ Արտաքին օֆթալմոպլեգիայի դեպքում ակնագունդը չի շարժվում, բայց պահպանվում է բբի ռեակցիան լույսի նկատմամբ, ներքին օֆթալմոպլեգիայի դեպքում ակնագնդի շարժումները պահպանվում են, բայց բացակայում է բբի ռեակցիան լույսի նկատմամբ, խանգարվում են ակոմոդացիան և կոնվերգենցիան։ Որպես հիվանդագին երևույթ՝ նկատվում է բնածին զգալիորեն թույլ տեսողություն ունեցող անձանց մոտ։ Ակնաշարժի պատճառ կարող են լինել նաև ներքին ականջի հիվանդությունները և կենտրոնական նյարդային համակարգի տարբեր ախտահարումները (վնասվածքային, անոթային, բորբոքային և այլն)։ Բուժումը՝ պատճառների վերացում։


== Ծանոթագրություններ ==
Աղավնի Խամսիյան

Աղավնի Խամսիյան (Ֆանի), (1834, Ստամբուլ, Օսմանյան կայսրություն - 1890), հայ դերասանուհի։
Ծնվել է Կ. Պոլսում։ Ազգականներից է դերասան Ստեփան Էքշյանի, որի հորդորով 1856 թվականին մասնակցել է Սրապիոն Հեքիմյանի կազմակերպած ներկայացումներին, կատարելով կանացի գլխավոր դերեր։ Համարվում է վավերական առաջին դերասանուհին հայ իրականության մեջ։ Բեմական ծածկանունը եղել է Ֆանի։


== Ծանոթագրություններ ==
Խարուզլու

Խարուզլու, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Պինսուր

Պինսուր (ռուս.՝ Пынсур), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Կուրլովա գետի աջ ափին՝ 100 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010102312110000026542
Հիդրոլոգիական ուսումնասիրությունների կոդը - 110002654
Ավազանի կոդը - 09.01.01.023
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դամիա Աբելյա

Դամիա Աբելյա Պերես (իսպ.՝ Damià Abella Pérez, ապրիլի 15, 1982(1982-04-15), Ֆիգերաս, Alt Empordà), առավել հայտնի է որպես Դամիա, իսպանացի ֆուտբոլիստ, աջ պաշտպան։


== Կարիերա ==
Դամիան իր կարիերան սկսել է հանդես գալով քիչ հայտնի կատալոնական «Պերալադա» ակումբում։ 2002/2003 մրցաշրջանում նա հանդես է եկել Տերսերում (իսպանական չորրորդ դիվիզիոն), «Վալենսիա Մեստալիա»-ում, այնուհետև մյուս մրցաշրջանից սկսած սկսեց կրել «Ֆիգերաս» ակումբի մարզահագուստը, որն էլ հանդես էլ գալիս Իսպանիայի երրորդ դիվիզիոնում` Սեգունդա Բ-ում։
2004 թվականին Դամիան տեղափոխվում է «Բարսելոնա Բ», որը նույնպես հանդես էր գալիս Սեգունդա Բ-ում։ Ելույթ գալով հիմնական փոխարինող կազմում, նա խաղադաշտ է դուրս գալիս ինը անգամ, որից հետո կարողանում է գրավել «Բարսելոնա»-յի տնօրինության ուշադրությունը, որի հետ հաղթեց 2005/06 Իսպանիայի առաջնությունը։ 2006 թվականի հունվարին Դամիան վարձավճարային իրավունքով տեղափոխվեց «Ռասինգ» ակումբ, որտեղ դարձավ ակումբի հիմնական աջ պաշտպանը։ «Ռասինգ»-ի հետ միասին նա խաղաց Պրիմերայում (բարձրագույն դիվիզիոնում), անցկացնելով 18 հանդիպում նա աչքի ընկավ չորս գոլով։
2006 թվականի ամռանը Դամին տեղափոխվեց «Ռեալ Բետիս», որը նրա համար վճարել էր 1 մլն եվրո գումար։ Պայմանագիրը կնքվել էր հինգ տարի ժամկետով և ֆուտբոլիստի նախկին ակումբ` «Բարսելոնա»-յի համար տալիս ֆուտբոլիստին հետ գնելու հնարավորություն առաջիկա երկու մրցաշրջանի ընթացքում։ Իր առաջին մրցաշրջանը նոր ակումբում Դամիան ամբողջովին բաց թողեց ազդրի վնասվածքի պատճառով, որը ստացել էր դեռևս «Ռասինգ»-ում հանդես գալու տարիներին։ 2007 թվականին Դամիան վերադարձավ կազմ և արդեն սկսեց հանդես գալ «Բետիս»-ի կազմում, անցկացնելով Պրեմիերայի երկու մրցաշրջան, իսկ այնուհետև մեկ մրցաշրջան էլ Սեգունդայում։
«Բետիս»-ում անհաջող փորձից հետո 2010 թվականի ամռանը Դամիան, ազատ գործակալի կարգավիճակով սկսեց ելույթ ունենալ «Օսասունա»-յում, որը հանդես էր գալիս Իսպանիայի էլիտար առաջնությունում, որի հետ կնքեց երեք տարվա պայմանագիր։ Նա հաջորդ չորս մրցաշրջան անընդմեջ եղել է թիմի հիմնական աջ պաշտպանը, որի հետ խաղաց ավելի քան 120 հանդիպում։ Սակայն երբ 2013/14 մրցաշրջանում թիմը դուրս մնաց բարձրագույն առաջնությունից, ակումբի ղեկավարությունը ստիպված էին իջեցնել ֆուտբոլիստների աշխատավարձը և Դամիին թույլատրեցին նույնիսկ լքել ակումբը ազատ գործակալի կարգավիճակով։
2014 թվականի ամառային տրանսֆերային պատուհանի ընթացքում Դամիան տեղափոխվեց անգլիական «Միդլսբրո» ակումբ, որի հետ նա կնքեց երկամյա պայմանագիր։ «Միդլսբրո»-յի կազմում անցկացնելով յոթ հանդիպում, Աբելյան 2014 թվականի սեպտեմբերին լուրջ վնասեց ծունկը, որի պատճառով ավելի քան մեկ տարի չկարողացավ պաշտոնական հանդիպումներում դուրս գալ խաղադաշտ։ 2016 թվականի մայիսին, երբ լրացավ ակումբի հետ կնքած պայմանագրի ժամկետը, Դամիան լքեց «Միդլսբրո»-ն։


== Նվաճումներ ==
ԲարսելոնաԻսպանիայի չեմպիոն։ 2004-05


== Ծանոթագրություններ ==


== Արտաքին հղումներ ==
Ֆուտբոլիստի էջը BDFutbol կայքում
Ֆուտբոլիստի էջը worldfootball.net կայքում
Պրոֆիլը transfermarkt.com կայքում(անգլ.)
Երազանքի թիմը

«Երազանքի թիմը» (ռուս.՝ «Команда мечты»), ռուսական սպորտային ֆիլմ, որը նկարահանել են ռեժիսորներ Ֆիլիպ Աբրյուտինը և Մաքսիմ Զիկովը։ Գլխավոր դերում նկարահանվել է Յան Ցապնիկը։ Ռուսաստանում վարձույթի դուրս գալը կայացել է 2019 թվականի օգոստոսի 29-ին։


== Սյուժե ==
Սյուժեի կենտրոնում սպորտային մեկնաբան Ստեպան Վերշինինն է, որը կորցնում է աշխատանքը և իր տեղը գտնում մանկական մրցումներում, որոնք նրան օգնում են հասկանալ, որ ոչ մի դեպքում պետք չէ հուսահատվել և կորցնել հավատը։


== Դերերում ==


== Ծանոթագրություններ ==
Empty Walls

Empty Walls, ամերիկահայ ռոք-երաժիշտ Սերժ Թանկյանի երգն է Elect the Dead ալբոմից։ Թողարկվել է առանձին սինգլով 2007 թ. հոկտեմբերի 15-ին։ Նկարահանվել է տեսահոլովակ։


== Երգացանկ ==
Բոլոր երգերի հեղինակն է Սերժ Թանկյանը. 

Բոլոր երգերի հեղինակն է Սերժ Թանկյան. 


== Ծանոթագրություններ ==
Շեֆիլդի համալսարան

Շեֆիլդի համալսարան (անգլ.՝ University of Sheffield), հետազոտական համալսարան Անգլիայի Շեֆիլդ քաղաքում։ Պաշտոնապես սկսել է գործել 1905 թվականին որպես Շեֆիլդի համալսարանական քոլեջի իրավահաջորդ, որը հիմնադրվել էր 1897 թվականին Շեֆիլդի բժշկական (հիմնադրումը` 1828 թվական) և Շեֆիլդի տեխնիկական դպրոցների (հիմնադրումը` 1884 թվական) միավորման արդյունքում։
2015-2015 ուստարում համալսարանն ունեցել է 18.975 ուսանող և 8.220 ասպիրանտ։ Հաստատության եկամուտը այդ նույն թվականին կազմել է 577 միլիոն ֆունտ, որից 158,4 միլիոնը` հետազոտական դրամշնորհներից ու պայմանագրերից։
Համալսարանը բարձրակարգ ուսումնական հաստատության համարում ունի թե' Մեծ Բրիտանիայում և թե' ամբողջ աշխարհում։ 2015-2016 ուստարում այն 80-րդն էր աշխարհի և 16-րդը Մեծ Բրիտանիայի լավագույն համալսարանների ցանկում։ 2011 թվականին Շեֆիլդի համալսարանը «Թայմս» ամսագրի կողմից հռչակվել է տարվա համալսարան։
Համալսարանն ընդգրկված է «կարմիր աղյուսից համալսարանների» ցանկում, ինչպես նաև «Համալսարանների համաշխարհային ցանցում» և «Ռասել» միավորման մեջ։ Շեֆիլդի համալսարանի գիտնականներից յոթը Նոբելյան մրցանակի դափնեկիրներ են, որոնցից վեցը համալսարանի շրջանավարտ են կամ նախկին աշխատակից։


== Ֆակուլտետներ ==

Համալսարանն ունի 5 ֆակուլտետ, որոնք իրենց հերթին բաղկացած են մի քանի բաժանմունքներից, և 1 միջազգային ֆակուլտետ, որը գործում է Հունաստանի Սալոնիկ քաղաքում.


== Նոբելյան մրցանակի դափնեկիր շրջանավարտներ ու դասախոսներ ==
Հոուվարդ Ֆլորի - Բժշկության կամ ֆիզիոլոգիայի Նոբելյան մրցանակ, 1945
Հանս Ադոլֆ Կրեբս - Բժշկության կամ ֆիզիոլոգիայի Նոբելյան մրցանակ, 1953
Ջորջ Պորտեր - Քիմիայի Նոբելյան մրցանակ, 1967
Ռիչարդ Ռոբերտս - Քիմիայի Նոբելյան մրցանակ, 1993
Հարի Կրոտո - Քիմիայի Նոբելյան մրցանակ, 1996
Ֆրեզեր Սթոդարտ - Քիմիայի Նոբելյան մրցանակ, 2016
		
		
		
		


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Թադևոս Եղիազարյան

Թադևոս Արշակի Եղիազարյան (մայիսի 1, 1905(1905-05-01), Բուլանըխ, Կարս, Կարսի մարզ, Կովկասյան երկրամաս, Ռուսական կայսրություն - հոկտեմբերի 26, 1944(1944-10-26), Szolnok District), Խորհրդային Միության հերոս (հետմահու, մարտի 24, 1945), փոխգնդապետ։ ԽՄԿԿ անդամ (1928)։
1924 թվականից ծառայել է 76-րդ հայկական հրաձգային դիվիզիայում։ Ավարտել է Անդրկովկասյան հետնակային դպրոցը (Թիֆլիս, 1931) և Մ․ Ֆրունզեի անվան ռազմական ակադեմիան (1943)։ Երկրորդ համաշխարհային պատերազմի ժամանակ Եղիազարյանի հրամանատարությամբ գործող զորամասերը մասնակցել են Ուկրաինայի ազատագրմանը, Պերեկոպի մարտերին և հատկապես աչքի ընկել Հունգարիայում։ Եղիազարյանը զոհվել է Տիսսայի գետանցման ժամանակ։ Պարգևատրվել է Լենինի, Կարմիր աստղի շքանշաններով։


== Ծանոթագրություններ ==
Մուշ (այլ կիրառումներ)

Մուշ անվանումը կարող է ունենալ հետևյալ կիրառումները․

Մուշ՝ նախկին հայկական քաղաք Արևմտյան Հայաստանում՝ Բիթլիսի նահանգի Մշո գավառում, ներկայում քրդաբնակ Թուրքիայի Հանրապետության Մուշի նահանգում,
Մուշ՝ գավառ Արևմտյան Հայաստանում՝ Բիթլիսի վիլայեթում,
Մուշ՝ նահանգ ներկայիս Թուրքիայի Հանրապետությունում,
Մուշ՝ գյուղ Արցախի հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
Մուշ՝ Արցախյան ազատամարտին մասնակցած հայկական կամավորական զորամիավորում։


== Տես նաև ==
Մուշեղ (այլ կիրառումներ)
Ազիզխանյան

Ազիզխանյան, հայկական ազգանուն։


== Ազգանունը կրողներ ==


== Ծանոթագրություններ ==
(4923) Կլարկ

(4923) Կլարկ (անգլ.՝ Clarke), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,144715 ա. մ., առավելագույնը մոտենում է 1,7109 ա. մ. հեռավորության վրա և հեռանում 2,5786 ա. մ.։ Արեգակի շուրջ մեկ ամբողջական պտույտ է կատարում 1147,24 երկրային օրվա ընթացքում, իր ուղեծրով շարժվելով միջինում 0,313798 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4923) Կլարկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սենտ Կրուա սյուր Մեր

Սենտ Կրուա սյուր Մեր (ֆր.՝ Sainte-Croix-sur-Mer), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 236 մարդ, բնակչության խտությունը` 113.46 մարդ/կմ²։ Բնակավայրը զբաղեցնում է 2.08 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 18 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 167 աշխատունակ (15-64 տարեկան)  բնակիչ, որոնցից ակտիվ էին 125-ը, իսկ ոչ ակտիվները` 42։ Ակտիվության ցուցանիշը կազմում է 74,9 %։ 125 աշխատունակ մարդկանցից աշխատել է 119 անձ (61 տղամարդ և 58 կին)։ Գործազուրկ են եղել 6 անձ (3 տղամարդ և 3 կին)։ 42 անաշխատունակներից 21-ը եղել են աշակերտներ կամ ուսանողներ, 15-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բազիտամակ

Բազիտամակ (ռուս.՝ Базитамак, բաշկիրերեն՝ Базытамаҡ), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 693 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոլինա Կուկլինա

Պոլինա Կուկլինա (ռուս.՝ Поли́на Куклина; հունիսի 23, 1986(1986-06-23), Մոսկվա, ԽՍՀՄ), ռուս նորաձևության մոդել։ Նա հայտնվեց ճապոնական, կորեական, և ռուսական Vogue-ի շապիկներին։


== Կարիերա ==
Իր կարիերան սկսվեց երբ նա և իր ընկերը գնացին մոդելային ցուցադրությանը, հուսալով որ իր ընկերը կհայտնաբերվի։ Փոխարենը, ինքը հետախուզվեց և սկսվեց ամրագրվել Elle Russia, Cosmopolitan Russia և Vogue Russia ամսագրերի համար խմբագրականներում։
Նա սկսեց մոդելային կարիերան 2003 թվականի նորաձևության ցուցադրություններին և քայլեց այնպիսի ապրանքանիշերի համար, ինչպիսիք են Prada, Alexander McQueen և Louis Vuitton: Նա բնորդեց Nina Ricci-ի համար 2005 թվականի հունվարին, և լուսանկարվեց Մարկ Սքուիրսի կողմից Interview-ի համար 2005 թվականի սեպտեմբերին։
Նա հայտնվեց տարբեր ամսագրերի շապիկներին, ինչպիսիք են Marie Claire Russia (սեպտեմբեր 2011) և իտալական, ճապոնական, կորեական, և ռուսական Vogue: Նա հայտնվեց Marie-Claire France-ի 'Supplément Blanc' խմբագրականում, 2011 թվականի հունիսին։ 2011 թվականի դրությամբ, նա փոխկապակցված է մի քանի մոդելային գործակալությունների հետ և աշխատել է և ամսագրերի խմբագրակաների և տպագիր գովազդներ համար։


== Ծանոթագրություններ ==


== Արտաքին հղումներ ==
Պոլինա Կուկլինայի լուսանկարները Archived 2019-02-07 at the Wayback Machine. Vogue.it-ում
Թղթապայուսակը FM Modeling Agency-ում
Թղթապայուսակը City Models Agency-ում Archived 2012-04-25 at the Wayback Machine.
Թղթապայուսակը D'Management Group-ում
Թղթապայուսակը M4 Models Management-ում
Պոլինա Կուկլինայի վեբկայքը
Տանձիկի ջրամբար

Տանձիկի ջրամբար (նաև՝ Արփայի ջրամբար, ադրբեջանական անունը՝Արփաչայի ջրամբար, ադրբ.՝ Arpaçay su anbarı), արհեստական ստեղծված ջրավազան Ադրբեջանի Հանրապետության կազմում ընդգրկված Նախիջևանի Ինքնավար Հանրապետության Շարուրի շրջանում՝ Արփա գետի վրա։
Մինչև 2018 թվականի կեսերը ջրամբարի հյուսիս-արևելյան մասը գտնվել է հայ-ադրբեջանական շփման գծի չեզոք գոտում, որտեղ մուտք են ունեցել Հայաստանի զինված ուժերը։ 
Ունի ոռոգման, ջրաէներգետիկ նշանակություն և ներկայում օգտագործվում է Ադրբեջանի կողմից։
Կառուցվել է 1977 թվականին։ Շարուրի, Սադարակի և Քենգերլիի շրջաններում ջրամբարը զբաղեցնում է ավելի քան 20 հազար հեկետար տարածք։ 2007 թվականին կատարվել է ջրամբարի հիմնանորոգում։ 2008 թվականին ավելացվել է ջրամբարի ջրի ընդհանուր ծավալը՝ հասնելով 150 մլն խորանարդ մետրի։
1981 թվականին ջրամբարը Վայոց ձորի Արենի գյուղի տարածքում ուներ մոտ 24 մլն խորանարդ մետր ծավալ։


== Ծանոթագրություններ ==
Նիկոնովո (գյուղ, Դուխովշչինսկի շրջան)

Նիկոնովո (ռուս.՝ Никоново), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1935 թվականը գրականության մեջ


== Մրցանակներ ==


=== Ֆրանսիա ===
Գոնկուրյան մրցանակ - Ժոզեֆ Պիեր, «Արյուն և լույս»
Ռենոդո մրցանակ - Ֆրանսուա դը Ռու, Jours sans gloire
Ֆեմինա մրցանակ - Կլոդ Սիլվ, Bénédiction


== Գրքեր ==
«Ռազմական գաղտնիք» - Արկադի Գայդար
«Գիմնազիստներ» - Կոնստանտին Տրենյով
«Տուն Պասիում» - Բորիս Զայցև


=== Վեպեր ===
«Օդանավ» - Ալեքսանդր Բելյաև
«Վախեցած տղամարդկանց լիգա» - Ռեքս Ստաուտ
«Մահ ամպերում» - Ագաթա Քրիստի
«Ողբերգություն երեք ակտով» - Ագաթա Քրիստի
«Մեզ մոտ դա անհնար է» - Սինքլեր Լյուիս
«Կախարդական պատուհան» - Ալեքսանդր Բելյաև


=== Վիպակներ ===
«Աֆրիկայի կանաչ բլուրները» - Էռնեստ Հեմինգուեյ
«Ոսկե բանալի կամ Բուրատինոյի արկածները» - Ալեքսեյ Տոլստոյ
«Բաց կապույտ ծաղիկներ», Վահան Թոթովենց
«Հեղնար աղբյուր», Մկրտիչ Արմեն


=== Պատմվածքներ ===
«Գիրք ծաղկանց», Դերենիկ Դեմիրճյան


=== Պիեսներ ===
«Վասա Ժելեզնովա» - Մաքսիմ Գորկի (երկրորդ հրատարակություն)
«Երկար ճանապարհ» - Ալեքսեյ Արբուզով
«Տրոյական կոն» - Ֆրիդրիխ Վոլֆ
«Վախկոտը» - Ալեքսանդր Կրոն
«Վեց սիրելիներ» - Ալեքսեյ Արբուզով


=== Պոեզիա ===
«Գարնանամուտ», Հովհաննես Շիրազի բանաստեղծությունների առաջին ժողովածուն
«Կյանքի բազմազանություն» (նորվ.՝ Vrimmel) - Ռոլֆ Յակոբսեն
«Միջօրե», Գեղամ Սարյանի բանաստեղծությունների ժողովածուն
«Սիամանթո և Խջեզարե», Հովհաննես Շիրազի պոեմը


== Ծնունդներ ==
Հունվարի 15 - Ռոբերտ Սիլվերբերգ, ամերիկյացի ֆանտաստ գրող
Հունվարի 31 - Կենդզաբուրո Օէ, ճապոնացի գրող, գրականության համար Նոբելյան մրցանակի դափնեկիր (1994 թվական)
Փետրվարի 10 - Զորի Բալայան, հայ գրող, լրագրող
Փետրվարի 12 - Հրանտ Մաթևոսյան, հայ գրող, արձակագիր, կինոսցենարիստ (վ. 2002)
Փետրվարի 24 - Ժոզեֆ Ալեքսանդր Ուոլքեր, ավրոամերիկացի դրամատուրգ, ռեժիսոր և պրոֆեսոր
Փետրվարի 24 - Րիգոր (Գրիգորի) Իվանովիչ Բորոդուլին, Բելառուսիայի ժողովրդական բանաստեղծ
Ապրիլի 6 - Հիլ Դուգլաս, կանադացի և բրիտանացի ֆանտաստ գրող, խմբագիր և գրախոս
Հունիսի 21 - Ֆրանսուազ Սագան (Françoise Sagan), ֆրանսիացի գրող (վ. 2004)


== Մահեր ==
Օգոստոսի 7 - Ալեքսանդր Շիրվանզադե, գրող, դրամատուրգ (ծ. 1858)
Օգոստոսի 30 - Անրի Բարբյուս, ֆրանսիացի գրող, լրագրող, հասարակական գործիչ (ծ. 1873)
Հոկտեմբերի 8 - Խնկո Ապեր, (Աթաբեկ Խնկոյան), հայ մանկագիր (ծ. 1870)
Հոկտեմբերի 15 - Ալամպա (Սոֆրոնով Անեմպոդիստ Իվանովիչ) - յակուտ բանաստեղծ, դրամատուրգ, վիպասան, յակուտական գրականության հիմնադիրներից մեկը


== Պատկերասրահ ==
Զրոյական կիլոմետր (ֆիլմ)

«Զրոյական կիլոմետր» (ռուս.՝ «Нулевой километр»), ռուսական ֆիլմ, որը նկարահանել է Պավել Սանաևը։ Կինոթատրոնների էկրաններին հայտնվել է 2007 թվականի հոկտեմբերի 25-ին։


== Սյուժե ==
Կոնստանտինը և Օլեգը տեղափոխվել են Մոսկվա գավառից։ Կոստյան հույս ունի դառնալ տեսահոլովակների պրոֆեսիոնալ ռեժիսոր, Օլեգը՝ ձեռք բերել «կարգավիճակ» և բնակություն հաստատել մայրաքաղաքում։ Նրանք դառնում են ընկերներ, սակայն, ամեն ինչում աջակցելով միմյանց, ամեն մեկը գնում է իր ճանապարհով։
Պատահականության բերմամբ նրանք բախվում են գործարար Շեպիլովի հետ։ Նա անմիջապես ուշադրություն է դարձնում Օլեգի տաղանդի վրա, որի շնորհիվ նա կարողանում է համոզել մարդկանց անել այն, ինչ նրանք չեն սիրում։ Շեպիլովն առաջարկում է նրան աշխատանք ռիելթորական ընկերությունում։ Գործը բարդանում է նրանով, որ Կոստյան սիրահարվում է բալերինա Ալինային՝ Շեպիլովի նախկին հարսնացուին, որին նա հույս ունի վերադարձնել։
Շեպիլովը չեղյալ է հայտարարում Ալինայի ելույթը, որը պետք է որոշիչ դառնար նրա կարիերայում։ Բայց Կոստյան նկարահանում է տեսահոլովակ Ալինայի համար, որը նա ուղարկում է Լոնդոն, և շուտով նրան առաջարկում են պայմանագիր կնքել։
Սակայն այժմ Ալինան կանգնած է ընտրության առաջ․ նա պետք է ընտրի սերը կամ կարիերան, որովհետև պայմանագրի պայմաններից մեկը Կոստյայի հետ հարաբերությունները խզելն է։ Կոստյան նույնպես պետք է ընտրի՝ գնալ Ալինայի հետ կամ ընդունել հայտնի պրոդյուսերի առաջարկը և իրականացնել իր երազանքը։ Օլեգ պետք է որոշի, թե ինչն է իր համար ավելի կարևոր՝ ընկերությունը, թե «կարգավիճակը»։
Օլեգին հայտնի է դառնում, որ այն գործը, որի պատճառով նա երես է թեքել ընկերոջից, բառացիորեն թաթախված է արյամբ։ Օլեգին վտանգ է սպառնում, և միակ մարդը, որը կարող է նրան օգնել, Կոստյան է։ Բայց Կոստյան, ինչպես նաև Ալինան, Շեպիլովի գործի պոտենցիալ վկաներն են, և նրանց համար արդեն որս է սկսվել։ Կոստյան պետք է փրկի ոչ միայն իրեն ու իր սիրելի աղջկան, այլև ընկերոջը, որը դավաճանել է նրան։ Նա կեղծում է Օլեգի մահը, Շեպիլովը իմանում է նրա մահվան մասին և դադարեցնում է նրա որոնումները։ Օլեգը մեկնում է իր հայրենի բնակավայր։ Ալինան որոշում է մնալ Կոստյայի հետ և պայամնագիր չի կնքում։


== Դերերում ==


== Նկարահանող խումբ ==
Ռեժիսոր՝ Պավել Սանաև
Սցենարիստ՝ Պավել Սանաև
Օպերատոր՝ Ալեքսանդր Նոսովսկի
Կոմպոզիտորներ՝ Անդրեյ Կոմիսարով, Վսևոլոդ Սակսոնով, Անդրեյ Ֆեոֆանով
Նկարիչ՝ Յուլյա Կոզլովա


== Ծանոթագրություններ ==


== Արտաքին հղումներ ==
Պաշտոնական կայք
«Զրոյական կիլոմետր»(անգլ.) ֆիլմը Internet Movie Database կայքումԳրախոսականներДавыдов, Пётр (2007-10-15)։ ««Нулевой километр»: В Москву! В Москву!»։ InterMedia։ Վերցված է 2018-11-18 
Лященко, Владимир։ «Нулевой километр [[:Կաղապար:Скобка]]»։ Афиша։ Վերցված է 2018-11-18  
Маслова Л. С. Лимита третьего тысячелетия // Коммерсантъ. — 29 октября 2007. — № 198/П (3774). — С. 21. — ISSN 1563-6380.
Ժողովածու (1749)

Ժողովածու (1749), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1749 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 16,6×11 չափս։ Ձեռագիրը կազմված է 224 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ՝ հետագայի՝ 224բ (1741 թվական)։


== Բովանդակություն ==
Դաւթի Սահմանք իմաստասիրութեան, Վասն բաժանման։
Ամենայն չար տանջելի։
Առածք հինք։
Դաւթի Հարքայւոյ Նկատումն Արիստոտէլի։
Պորփիւրի Ներածութիւն Ստորոգութեանցն Արիստոտէլի։
Արիստոտէլի Ստորոգութիւնք, Յաղագս աշխարհի։
Յաղագս բնութեան։
Անուանք փիլիսոփայից։
Դիոն․ Թրակացւոյ Արուեստ քերականութեան։
Բառք՝ Իմաստասիրականք, Քերականին։
Մովս․ Խորենացւոյ Բան իմաստութեան։


== Ծանոթագրություններ ==
Օտրադնոե (գյուղ, Սվետլոգորսկի քաղաքային օկրուգ)

Անվան այլ կիրառումների համար տե՛ս՝ ՕտրադնոեՕտրադնոե (ռուս.՝ Отрадное), գյուղ Ռուսաստանի Կալինինգրադի մարզի Սվետլոգորսկի քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրոլևեցի շրջան

Կրոլևեցի շրջան (ուկրաիներեն՝ Кролевецький район), շրջան Ուկրաինայի Սումիի մարզում։
Ստեղծվել է 1923 թվականին։ Վարչական կենտրոնը՝ Կրոլևեց։


== Աշխարհագրություն ==
Շրջանի տարածքի մակերեսը կազմում է 1284 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 46752 մարդ։ Բնակչության խտությունը կազմում էր 36,41 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
2-րդ Ալեքսանդրովսկայա

2-րդ Ալեքսանդրովսկայա (ռուս.՝ 2-я Александровская, բաշկիրերեն՝ 2-се Алексадровка), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։ Բնակչությունը կազմում է 13 մարդ (2010)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1298

1298 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1298 թվականն է, 
XIII դարի 98-րդ տարին։


== Դեպքեր ==


== Ծնունդներ ==


== Մահեր ==
Արտաշես Թումանյան

Արտաշես Սամվելի Թումանյան (նոյեմբերի 16, 1949(1949-11-16), Նոյեմբերյանի շրջան, Հայկական ԽՍՀ, ԽՍՀՄ), ՀՀ պետական գործիչ, դիվանագետ, Իրանի Իսլամական Հանրապետությունում ՀՀ արտակարգ և լիազոր դեսպան։


== Կրթություն ==
1966-1971 թթ. - սովորել և ավարտել է Երևանի պոլիտեխնիկական ինստիտուտի տեխնիկական կիբեռնետիկայի ֆակուլտետը՝ կիսահաղորդիչ սարքերի էլեկտրոնային տեխնիկայի ինժեների մասնագիտությամբ։
Սովորել է ասպիրանտուրայում։ Տնտեսական գիտությունների թեկնածու, դոցենտ


== Աշխատանքային գործունեություն ==
1972-1978 թթ. - Երևանի պոլիտեխնիկական ինստիտուտի Կիրովականի մասնաճյուղի բարձրագույն մաթեմատիկայի ամբիոնի դասախոս։
1978-1982 թթ. - Կիրովականի էլեկտրոնային հաշվիչ տեխնիկայի գործարանի կոնստրուկտորական բյուրոյի պետ, գլխավոր կոնստրուկտոր։
1982-1988 թթ. - Կիրովականի էլեկտրոնային հաշվիչ տեխնիկայի գործարանի կուսակցական կոմիտեի ազատված քարտուղար։
2006-2015 թթ. - «Լիսամ» իրավաբանական ծառայություններ ՓԲԸ Տնօրենների խորհրդի նախագահ։


== Քաղաքական գործունեություն ==
1988-1990 թթ. - ՀԿԿ Կիրովականի քաղկոմի կազմակերպական բաժնի վարիչ։
1990-1995 թթ. - ՀՀ Գերագույն խորհրդի պատգամավոր։
1990-1992 թթ. - ՀՀ Գերագույն խորհրդի ֆինանսավարկային, բյուջետային հարցերի մշտական հանձնաժողովի նախագահի տեղակալ։
1992-1995 թթ. - ՀՀ գերագույն խորհրդի նախագահի տեղակալ։
1995 թ. հուլիսի 5-ին ընտրվել է ՀՀ Ազգային ժողովի 1-ին գումարման պատգամավոր թիվ 62 ընտրատարածքից։ ՀՀ Ազգային Ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ Խմբակցություններում և պատգամավորական խմբերում չի ընդգրկվել։
1997-1998 թթ. - ՀՀ հարկային տեսչության պետ։
1998-1999 թթ. - ՀՀ Նախագահի խորհրդական։
1999-2000 թթ. - ՀՀ Արտաքին գործերի նախարարի առաջին տեղակալ։
2000-2006 թթ. - ՀՀ Նախագահի աշխատակազմի ղեկավար։
2015 թ. փետրվարի 17-ին ՀՀ Նախագահի հրամանագրով նշանակվել է Իրանի Իսլամական Հանրապետությունում Հայաստանի Հանրապետության արտակարգ և լիազոր դեսպան։Տիրապետում է հայերեն, ռուսերեն, անգլերեն լեզուներին։


== Ծանոթագրություններ ==
Անո-Լիոսիա

Անո-Լիոսիա (հուն․՝ Άνω Λιόσια), Աթենքի հյուսիսային արվարձանը։ Գտնվում է ծովի մակերևույթից 160 մետր բարձրության վրա՝ Աթենական հարթավայրում, Պարնիսից դեպի հարավ և Պոյկիլոնից դեպի հյուսիս-արևելք, 27 կիլոմետր դեպի հյուսիս-արևմուտք՝ Աթենքի միջազգային օդանավակայանից՝ «Էլեֆտերիոս Վենիզելոս»-ից, 3 կիլոմետր դեպի արևմուտք՝ Ախարնես քաղաքից, 3 կիլոմետր դեպի հյուսիս՝ Կամատերոն քաղաքից և Աթենքի կենտրոնից՝ Օմոնիաս հրապարակից 11 կիլոմետր դեպի հյուսիս։ Համայնքի վարչական կենտրոնը Ֆիլին է, որը գտնվում է ծայրամասային միավոր Արևմտյան Ատտիկեի Ատտիկա շրջանում։ 2011 թվականի մարդահամարի տվյալների համաձայն՝ բնակչության թվաքանակը կազմում է 33565 մարդ։ Մակերեսը կազմում է 38,447 քառակուսի կիլոմետր։
«Ատտիկա» ավտոճանապարհը, որը (А6 և А65) Եվրոպական E94 երթուղու մի հատվածն է, քաղաքի արևելքն ու արևմուտքը կապում է իրար։ Քաղաքում է գտնվում երկաթուղու «Անո-Լիոսիա» կայարանը, որն սպասարկում է Աթենքի արվարձանային երկաթուղին։


== Պատմություն ==
1999 թվականի սեպտեմբերի 7-ի Աթենքի երկրաշարժը, տարբեր գնահատականների համաձայն, վնասել է 100-ից մինչև 1000 բնակելի տուն։ Հունաստանի՝ 2007 թվականի անտառային հրդեհները ոչնչացրին անտառների շրջակայքը։ Այս շրջանում ապրում են զգալի թվով գնչուներ։


== Սպորտ ==
2001 թվականին քաղաքում անցկացվեց շախմատի XI միջազգային մրցաշարը։ Անո-Լիոսիայում գործում են հետևյալ մարզական թիմերը.

«Ակրատիտոս». ֆուտբոլի հունական ակումբ, որը հիմնադրվել է 1963 թվականին
«Դաս Անո-Լիոսիա» բասկետբոլի հունական ակումբ։Մարզական օբյեկտներ

Անո-Լիոսիայի օլիմպիական դահլիճ
Զոֆրիա փակ դահլիճ. բասկետբոլի հարթակ, որից օգտվում է բասկետբոլի АЕК ակումբը
Ակրատիտոս ակումբի պահեստային մարզադաշտ
«Դաս Անո-Լիոսիա» ակումբի համար բասկետբոլի հարթակ։


== Բնակչություն ==


== Ծանոթագրություններ ==


== Արտաքին հղումներ ==
Անի-Լիոսիա քաղաքի վեբ-կայք Archived 2010-04-13 at the Wayback Machine.
http://www.chess.gr/anoliosia/ Archived 2012-04-14 at the Wayback Machine.
http://www.stadia.gr/anoliossia/anoliossia.htm(չաշխատող հղում)
Մավրիկիոսի դրոշ

Մավրիկիոսի դրոշը Մավրիկիոսի Հանրապետության պետական խորհրդանիշերից է։ Այն սահմանված է Մավրիկիոսի Սահմանադրությամբ և դրոշի մասին օրենքով։ Կազմված է կանաչ, դեղին, կարմիր, կապույտ գույներից ՝ լայնքի և երկայնքի 2։3 հարաբերակցությամբ։ Ընդունվել է 1968 թվականին։
Lines, Vines and Trying Times

Lines, Vines and Trying Times, Jonas Brothers խմբի 4-րդ ստուդիական ալբոմը։
Առաջին շաբաթվա ընթացքում վաճառել է Lines, Vines And Trying Times ալբոմի 247,000 օրինակ։


== Երգեր ==
World War III
Paranoid
Fly with Me
Poison Ivy
Hey Baby
Before the Storm (featuring Miley Cyrus)
What Did I Do to Your Heart
Much Better
Black Keys
Don't Charge Me for the Crime (featuring Common)
Turn Right
Don't Speak
Keep It Real


== Ծանոթագրություններ ==
Տրանսմիտեր

Տրանսմիտեր (լատ.՝ transmittere հաղորդել, ուղարկել)։

Հաղորդիչ հեռագրական հարմարանք, որում հեռագրի տեքստի նշանների կոդային համակցությունները (ծակոտաժապավենի անցքերի տեսքով) ավտոմատորեն փոխակերպվում են էլեկտրական հոսանքի՝ կապի գիծ ուղարկվող իմպուլսների շարքերի։Տրանսմիտերը պատրաստում են ինքնուրույն հաղորդչի կամ հեռագրական ապարատի ստեղնային հաղորդչի ավտոմատացնող կցուրդի տեսքով։

Երկաթուղային տրանսպորտում օգտագործվող հեռուստակառավարման և հեռուստաազդանշանման համակարգերի հաղորդիչ, որը կոդավորվածէլեկտրական ազդանշանները հաղորդում է ռելսային շղթային։
Հազարջրիբ

Հազարջրիբ, հայաբնակ գյուղ Իրանում, Փերիա գավառի Գորջի գավառակում։ Բնակիչները բերվել են Արևելյան Հայաստանից 1603-ին, շահ Աբբաս I-ի բռնագաղթի ժամանակ։ XVIII դ. հիշվում է որպես եկեղեցական թեմի կենտրոն։ Հազարջրիբի Ս. Աստվածածին վանքում էր նստում թեմի առաջնորդը։ Թեմն ընդգրկում էր Փերիա, Բուրվարի գավառները, Համադան քաղաքն ու շրջակա գյուղերը։

1970 թ.-ին ուներ 117 տուն (960 շունչ) հայ բնակիչ։ Հազարջրիբի Ս. Աստվածածին եկեղեցում պահվում է երեք գրչագիր Ավետարան՝ մանրանկարներով։ 1928 թ.-ից եկեղեցուն կից գործում է դպրոց։ Գյուղը պատկանում է երեք կալվածատերերի։
Եգոր

Եգոր (ռուսերեն` Егор), հունական ծագումով հայկական Գևորգ անվան ռուսական տարբերակներից մեկն է։


== Կրողները ==
Եգոր Գայդար (Егор Тимурович Гайдар, 1956-2009 թթ.)` տնտեսագետ, քաղաքական և պետական գործիչ
Եգոր Զոլոտարյով (Егор Иванович Золотарëв, 1847-1878 թթ.)` մաթեմատիկոս
Եգոր Լետով (Егор Фëдорович Летов, 1964-2008 թթ., Օմսկ)` ռոք երաժիշտ
Եգոր Վագներ (Егор Егорович Вагнер, 1849-1903 թթ.)՝ քիմիկոս


== Ծանոթագրություններ ==
Օլաֆ V թագավորի արծաթե հոբելյանին նվիրված մեդալ

Օլաֆ V թագավորի արծաթե հոբելյանին նվիրված մեդալ,  Նորվեգիայի պետական պարգև:


== Պատմություն ==
Նորվեգիայի Օլաֆ V թագավորի արծաթե հոբելյանին նվիրված միջոցառումը տեղի ունեցավ 1982 թ.-ին թագավորի թագադրման 25-ամյակի կապակցությամբ: Այդ օրվան նվիրված հաստատվեց Օլաֆ V թագավորի արծաթե հոբելյանին նվիրված մեդալ: Այն նախատեսված է թագավորական ընտանիքի անդամներին, պետական պաշտոնյաներին, դատավորներին, զինվորականներին և նորվեգական դեսպանատների աշխատողներին պարգևատրելու համար:


== Նկարագրություն ==
Մեդալը շրջանաձև է և պատրաստված արծաթից: Վերին հատվածում պատկերված է թագավորական զինանշանը: Դիմային հատվածում պատկերված է թագավորը, որի շուրջ գրված է «OLAV • V • NORGES • KONGE •»: Մեդալի հակառակ կողմում՝ կենտրոնում պատկերված է Օլաֆ V թագավորի թագադրումը: Մեդալի վերևի հատվածում՝ թագի վրա ամրացված է օղակ, որի միջոցով այն ամրացված է ժապավենին: Մեդալի ժապավենը մետաքսից է, կարմիր գույնի, մեջտեղում հորիզոնական արծաթե սալիկով: Սալիկի վրա գրված է «1957-1982»:


== Ծանոթագրություններ ==


== Աղբյուրներ ==
Kingdom of Norway: King Olav V's Anniversary Medal 1957-1982. (նորվեգերեն)
Olav Vs jubileumsmedalje 1957-1982.(չաշխատող հղում) (նորվեգերեն)
Լատիներեն արտահայտությունների ցանկ «A»

Այս էջը ներկայացնում է ամենատարածված լատիներեն արտահայտությունների  հայերեն թարգմանությունները։ Ընդգրկված արտահայտություններից շատերն իրենք նույնպես թարգմանված են հին հունարեն հռետորական արտահայտություներից, քանզի  Հին Հունաստանում գրականությունը և հռետորական արվեստը մի քանի հարյուրամյակ ավելի վաղ են զարգացել քան Հին Հռոմում։
Այս ցանկի մեջ ընդգրկված  է A տառը։ Հիմնական ցանկն ամբողջությամբ  տես՝ Լատիներեն արտահայտությունների ցանկ (ամբողջը) էջում։ 


== A ==


== Հղումներ ==


== Ծանոթագրություններ ==
Իլի (գյուղ, Նիո շրջան)

Անվան այլ կիրառումների համար տե՛ս՝ ԻլիԻլի (էստ․՝ Illi), գյուղ Էստոնիայի Տարտումաա նահանգի Նիո շրջանում։
2011 թվականի տվյալներով գյուղում բնակվում էր 172 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(21409) Ֆորբս

(21409) Ֆորբս, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21409) Ֆորբս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հրաշք Հուդզոնի վրա (ֆիլմ)

«Հրաշք Հուդզոնի վրա» (անգլ.՝ Sully), ռեժիսոր և համապրոդյուսեր Քլինթ Իստվուդի և սցենարիստ Թոդ Կոմարնիկի ամերիկյան կենսագրական դրամատիկական ֆիլմ, որը պատմում է US Airways-1549 չվերթի և Սալի մականունով Չեսլի Սալենբերգերի մասին։ Հիմնված է Սալենբերգերի և Ջեֆրի Զասլոուի «Բարձրագույն պարտք։ Իսկապես կաևորի իմ փնտրտուքը» ինքնակենսագրականի վրա։
Գլխավոր դերակատարները Թոմ Հենքսը, Աարոն Էկհարտը և Լորա Լինին են։ Ֆիլմը թողարկվել է 2016 թվականի սեպտեմբերի 9-ին Warner Bros. կինոընկերության կողմից սովորական և IMAX կինոթատրոնների համար։


== Սյուժե ==
Այն, ինչ կատարվել է 2009 թվականի հունվարի 15-ին, անվանում են «Հրաշք Հուդզոնի վրա»։ Այդ օրը Cactus 1549 չվերթի հրամանատար Չեսլի Սալենբերգերը Airbus A320 ինքնաթիռով վթարային վայրէջք է կատարել Նյու Յորքի Հուդզոն գետի սառը ջրերի վրա։ Ինքնաթիռում գտնվող 155 մարդկանցից ոչ ոք չի զոհվել։ Չնայած մարդկանց և ԶԼՄ-ների հիացմունքին` սկսվեց հետաքննություն, որը վտանգի տակ էր դնում Սալենբերգերի վարկանիշը և երկարամյա կարիերան։
Դժգոհության էությունն այն էր, որ թռիչքի համակարգչային մոդելը ցույց էր տալիս, որ թռչունների հետ բախումից հետո, որը երկու շարժիչները շարքից հանել էր առավելագույն ցածր բարձրության վրա, օդաչուները կարող էին ինքնաթիռը կայանել մոտակա երկու օդանավակայաններից մեկում՝ առանց ուղևորների կյանքի վտանգի առկայության։ Քաղաքացիական ինքնաթիռների վայրէջքը ջրի վրա մեծ ռիսկային երևույթ է, որը գրեթե երբեք առանց զոհերի տեղի չի ունեցել։ Կատարվածը հետազոտողների հանձնաժողովը սխալ էր թույլ տվել. հաշվարկները կատարվել էին թռչունների հետ բախումից անմիջապես հետո և ժամանակ չէր հատկացվել հնարավոր վայրէջքի տեղի մասին համաձայնության և որոշումներ ընդունելու վրա։ Վերջին հաշվարկները լիովին արդարացրին օդաչուների կատարած որոշման ճշմարտացիությունը։ Հուդզոնի սառցե ջրերի վրա վայրէջք կատարելուց հետո փրկարարական աշխատանքները տևել են 24 րոպե, ինչի արդյունքում չվերթի ուղևորները և ինքնաթիռի անձնակազմը փրկվել են։ Սալենբերգերը արդարացվել է։


== Դերերում ==


== Արձագանքներ ==
Ֆիլմը կինոքննադատների կողմից ստացել է դրական արձագանքներ։ Rotten Tomatoes կայքում ֆիլմի վարկանիշը 85% է` հիմնված 324 քննադատների կարծիքների վրա, իսկ միջին գնահատականը 10-ից 7,22 միավոր է։ Metacritic կայքում վարկանիշը 100-ից գնահատվում է 74 միավոր՝ հիմնված 46 գրախոսությունների վրա։


== Մրցանակներ և առաջադրումներ ==
2016` ԱՄՆ-ի կինոքննադատների կարծիքով այն տարվա լավագույն 10 ֆիլմերից է
2017` «Օսկար» մրցանակի վկայագրում՝ որպես ձայնային լավագույն մոնտաժ (Ալան Ռոբերտ Մյուրեյ, Բաբ Ասման)
2017` «Քննադատների ընտրություն» մրցանակի 4 վկայագրում. լավագույն ֆիլմ, լավագույն տղամարդու դեր (Թոմ Հենքս), լավագույն հարմարեցված սցենար (Թոդ Կոմարնիկի), լավագույն մոնտաժ (Բլյու Մյուրեյ)
2017` «Արբանյակ» մրցանակի 3 վկայագրում. լավագույն տղամարդու սեր (Թոմ Հենքս), լավագույն հարմարեցված սցենար (Թոդ Կոմարնիկի), լավագույն վիզուալ էֆեկտներ (Մայքլ Օուենս, Մարկ Քրտիս, Բրայան Լիտսոն, Իեն Դյուբերկ)
2017` Ճապոնոկան կինոակադեմիայի մրցանակ, անվանակարգը «Լավագույն արտասահմանյան ֆիլմ»


== Տես նաև ==
Արտակարգ վայրէջք A320 Հադսոնում


== Ծանոթագրություններ ==


== Արտաքին հղումներ ==
http://www.sully-movie.com Հրաշք Հուդզոնի վրա (ֆիլմ). պաշտոնական կայք
Ադալեր (Կամախի գավառ)

Անվան այլ կիրառումների համար տե՛ս՝ ԱդալերԱդալեր, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Կամախ քաղաքից 40-42 կմ հարավ-արևելք՝ հարթավայրում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==